stanford-oval/wikipedia huggingface dataset:
ORP Wilk
Palvelus

Toisen maailmansodan alkamisen jälkeen 1. syyskuuta 1939 Wilk osallistui Puolan rannikon puolustamiseksi Worekin suunnitelmaan, jonka mukaisesti alus laski miinansa 3. syyskuuta. Kärsittyään taisteluissa vaurioita alus lähti 10. syyskuuta Puolasta paeten Itämeren halki ja saapui 20. syyskuuta Rosythiin.
Sukellusvene huollettiin Rosythissa, minkä jälkeen se aloitti partioinnin Pohjanmerellä. Alus siirrettiin syksyllä 1940 huollettavaksi telakalle, missä se oli lähes vuoden. Se palveli huollosta palattuaan koulualuksena. Aluksen heikon kunnon vuoksi se poistettiin 2. huhtikuuta 1942 palveluksesta ja sijoitettiin reserviin. Se poistettiin 1951 Puolan merivoimista ja hinattiin Puolaan romutettavaksi. Alus romutettiin 1954.
Norris Weese

Norris Lee Weese (12. elokuuta 1951 Baton Rouge, Louisiana – 20. tammikuuta 1995) oli yhdysvaltalainen amerikkalaisen jalkapallon pelaaja, pelinrakentaja. Hän pelasi Chalmette High Schoolin ja Mississippin yliopiston joukkueissa ja yhden kauden The Hawaiians -seurassa World Football Leaguessa. Tämän jälkeen hän liittyi National Football Leagueen; hänet varattiin vuoden 1974 NFL:n varaustilaisuuden neljännellä kierroksella 99. pelaajana.
Weesen seurana oli vuosina 1976–1979 Denver Broncos. Hänet nimitettiin aloittavaksi pelinrakentajaksi vuonna 1979, mutta polvivamma päätti hänen uransa samana vuonna. Myöhemmin Weesestä tuli julkinen tilintarkastaja Denverissä. Hänellä oli vaimo ja lapsia. Hän kuoli luusyöpään 43-vuotiaana.
Käännös suomeksi
ORP Warszawa (1920)

| ORP Warszawa |
| --- | --- |
 Pinskin laivueen monitoreja keskellä ORP Warszawa ja oikealla ORP Toruń

Aluksen vaiheet
Rakentaja:  Gdańskin telakka
Kölinlasku:  1920
Laskettu vesille:  30. huhtikuuta 1920
Palveluskäyttöön:  13. elokuuta 1920
Poistui palveluskäytöstä:  upotettu 18. syyskuuta 1939
Tekniset tiedot
Uppouma:  110-112,5 t
Pituus:  34,5 m
Leveys:  5,5 m
Syväys:  0,8 m
Koneteho:  180-200 hv
Nopeus:  10 solmua
Miehistöä:  44
Aseistus
Aseistus:  2 x 105 mm haupitsia 5 x 13,2 mm konekivääriä
ORP Warszawa (suom. Varsova) oli Puolan laivaston Warszawa-luokan jokimonitoritoisen maailmansodan alussa ennen uppoamistaan.
Valmistus

Alus tilattiin 1920 kolmen sisaraluksensa kanssa Gdańskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä ORP Warszawa ja otettiin palvelukseen 13. elokuuta.
Palvelus

Palvelukseen otettiin alus liitettiin Veikselin laivueen ensimmäiseen viirikköön. Se siirrettiin 1922 yhdessä sisaraluksensa ORP Mazurin kanssa Pinskin laivueeseen, josta seuraavana vuonna laivueen uudelleen järjestelyjen yhteydessä alus liitettiin taisteluosastoon. Vuosina 1925–1928 aluksen toinen 100 millimetrin haupitsi korvattiin kahdella 75 millimetrin kanuunalla. Seuraavan kerran aluksen aseistusta muutettiin 1930, jolloin siitä poistettiin raskaan konekiväärin kasematti vasemmalta laidalta sekä vahvennettiin muiden pesäkkeiden suojaa.
Aluksen kantavuutta parannettiin 1935–1937 kellukkein, kun aiemmissa muutostöissä lisääntynyttä uppoumaa pyrittiin pienentämään. Aluksen konehuoneen modernisointityöt aloitettiin jo vuotta aiemmin, mutta niitä ei todennäköisesti saatu valmiiksi ennen toisen maailmansodan alkua.
Alus osallistui toiseen maailmansotaan. Sen oma miehistö upotti aluksen 18. syyskuuta 1939. Aluetta hallinneet neuvostojoukot nostivat ja kunnostivat aluksen, minkä jälkeen se liitettiin Neuvostoliiton Dnieprin laivueeseen nimellä Vitebsk. Aluksen aseistuksena oli kolme 76,2 millimetrin tykkiä sekä neljä raskasta konekivääriä. Saksan ilmavoimat upottivat syyskuussa 1941 aluksen Kiovan lähistöllä.
Niklas Arell

| Niklas Arell |
| --- | --- |

Henkilötiedot
Syntynyt: 29. lokakuuta 1990 (ikä 33) Ekerö, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  101 kg
Seura
Seura:  TPS
Sarja:  SM-liiga
Pelinumero:  44
Pelaajaura
Pääsarjaura:  2010–
Aik. seurat:  Malmö Redhawks (HA/SHL) Rosenborg IHK (Norja) BIK Karlskoga (HA) Färjestad BK (SHL) Karlskrona HK (SHL) HV71 (SHL)
Niklas Arell (s. 29. lokakuuta 1990 Ekerö, Ruotsi) on ruotsalainen jääkiekkopuolustaja, joka edustaa SM-liigajoukkue Turun Palloseuraa. Hän toimii joukkueen varakapteenina.
Pelityyli

Elite Prospects-sivuston Ulf Anderssonin vuonna 2013 tekemän analyysin mukaan Arell on isokokoinen kahden suunnan puolustaja, joka blokkaa paljon laukauksia ja pelaa hyvin omaan puolustuspäähän. Anderssonin mukaan hän kykenee osallistumaan hyvin myös hyökkäyksiin muuan kovan laukauksensa ansiosta.
Muuta

Arellin pikkuveli Viktor on pelannut hyökkääjänä Ruotsin alemmissa sarjoissa.
Niklas Andersson (jääkiekkoilija, 1971)

| Niklas Andersson |
| --- | --- |

Henkilötiedot
Syntynyt: 20. toukokuuta 1971 (ikä 53) Kungälv, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  176 cm
Paino:  80 kg
Pelaajaura
Pääsarjaura:  1989–2011
Seurat:  Frölunda HC (Ruotsi I/SEL) Halifax Citadels (AHL) Québec Nordiques (NHL) Cornwall Aces (AHL) Denver Grizzlies (IHL) Utah Grizzlies (IHL) New York Islanders (NHL) San Jose Sharks (NHL) Kentucky Thoroughblades (AHL) Chicago Wolves (IHL) Nashville Predators (NHL) Calgary Flames (NHL)
NHL-varaus:  68. varaus, 1989 Québec Nordiques
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Suomi 1997 | jääkiekko |  |
|  Hopeaa | Suomi 2003 | jääkiekko |  |
|  Hopeaa | Tšekki 2004 | jääkiekko |  |
|  Pronssia | Ruotsi 2002 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Anchorage 1989 | jääkiekko |  |
Per Niklas Andersson (s. 20. toukokuuta 1971 Kungälv, Ruotsi) on ruotsalainen pelaajauransa lopettanut jääkiekkoilija. Suhteellisen pienikokoinen laitahyökkääjä pelasi NHL:ssä tehden yhteensä 165 ottelussa tehot 29+53=82. Jäähyminuutteja tuli 85. Euroopassa Andersson edusti ammattilaisurallaan kuitenkin vain Frölunda HC:ta, jossa hän pelasi yhteensä 548 Elitserienin runkosarjaottelua tehoin 176+295=471. Jäähyminuutteja tuli 529. Andersson on Elitserienin kaikkien aikojen pistepörssissä yhdeksäntenä.
Maajoukkue

Andersson pelasi MM-kilpailuissa vuosina 1996, 1997 (hopeaa), 2002 (pronssia), 2003 (hopeaa) ja 2004 (hopeaa). Hän pelasi myös vuoden 1991 Kanada Cupissa ja vuoden 1996 maailmancupissa.
Vuosina 1989, 1990 ja 1991 Andersson pelasi alle 20-vuotiaiden MM-kilpailuissa, joista vuonna 1989 tuli hopeaa. Vuosina 1988 ja 1989 hän pelasi alle 18-vuotiaiden EM-kilpailuissa.
Muuta

Niklaksen isoveli on yli 700 NHL-ottelua pelannut Mikael Andersson. Vielä vanhempi isoveli on jääkiekkopuolustajana pelannut Thomas Andersson. Veljesten isä Ronny Andersson pelasi maalivahtina.
Norris Bowden

| Mitalit> Maa:   Kanada.Miesten taitoluistelu. Olympialaiset  | Mitalit> Maa:   Kanada.Miesten taitoluistelu. Olympialaiset  | Mitalit> Maa:   Kanada.Miesten taitoluistelu. Olympialaiset  | Maa:   Kanada> Miesten taitoluistelu. |
| --- | --- | --- | --- |
|  Hopeaa | Cortina d'Ampezzo 1956 | pariluistelu |  |
Robert Norris Bowden (13. elokuuta 1926 North York, Ontario – 9. huhtikuuta 1991 North York, Ontario) oli kanadalainen taitoluistelija. Hän sai parinsa Frances Dafoen kanssa hopeaa vuoden 1956 talviolympialaisissa Cortina d'Ampezzossa. Hän kilpaili myös talviolympialaisissa 1952 Oslossa jääden pariluistelussa viidennelle sijalle. Bowden ja Dafoe voittivat yhdessä myös kaksi taitoluistelun maailmanmestaruutta (1954, 1955) ja saivat maailmanmestaruuskilpailuissa kaksi hopeaa (1953, 1956).
Bowden saavutti menestystä myös yksinluistelijana. Hän toimi luistelu-uransa jälkeen muun muassa tuomarina kilpailuissa. Hänellä oli Master of Business Administration -tutkinto, ja hän työskenteli vakuutusmeklarina. Hän oli perustamassa Toronton Centennial Infant and Child Centreä ja toimi sen puheenjohtajana. Bowden pääsi Canadian Sports Hall of Fameen, Canadian Olympic Hall of Fameen ja Skate Canada Hall of Fameen. Hän kuoli 64-vuotiaana sydänsairauteen.
Norrköping (täsmennyssivu)

Norrköping tarkoittaa seuraavia asioita:
Norrköping, kaupunki Ruotsissa
Norrköpingin kunta
IFK Norrköping, urheiluseura
Norrköping Dolphins, koripalloseura
Nörrköping-luokka, torpedoveneluokka
HMS Norrköping (1698), 52-tykkinen linjalaiva
HMS Norrköping (1749), kaleeri
HMS Norrköping (1858), 34-tykkinen fregatti
HMS Norrköping (1940), Göteborg-luokan hävittäjä
HMS Norrköping (R131), Norrköping-luokan torpedovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norrköping”, voi hakea sivunnimihaulla, laajalla sivunnimihaulla tai tekstihaulla.
Non Non Non

| ”Non Non Non” Lolita Jolie |
| --- | --- | --- |

Singlen tiedot
 Julkaistu: 29. kesäkuuta 2012
 Tyylilaji: Dance, elektroninen
 Kesto: 03.04
 Levy-yhtiö: Planet Punk Music
Lolita Jolien muut singlet
| ”La première fois” 2012 | ”Non Non Non” 2012 | ”Moi Lolita, I wanna dance with you” 2013 |
Non Non Non on saksalaisartisti Lolita Jolien kappale. Sen julkaisi Planet Punk Music artistin uran kolmantena singlenä 29. kesäkuuta 2012. Kappaleen ovat säveltäneet Shaun Bates, Tommi Forsström, Julia Karlsson sekä Milos Rosas. Kappaleeseen liittyvä musiikkivideo julkaistiin 5. heinäkuuta 2012. Kappale ei päässyt lainkaan listoille.
Kappalelista

Radio edit
Non non non (Radio Edit) - 2:39
Remixes
Non Non Non (Radio Mix) - 2:39
Non Non Non - 4:22
Non Non Non (Rob & Chris Remix Edit) - 3:17
Non Non Non (Rob & Chris Remix) - 5:00
Non Non Non (Rene Rodriguez Remix Edit) - 2:44
Non Non Non (Rene Rodriguez Remix) - 4:39
Non Non Non (Gordon & Doyle Remix Edit) - 3:52
Non Non Non (Gordon & Doyle Remix) - 5:52
Non Non Non (The Real Bootybabes Classic Remix Edit) - 2:58
Non Non Non (The Real Bootybabes Classic Remix) - 4:36
Noe Itō

| Noe Itō |
| --- | --- |

Henkilötiedot
Syntynyt: 21. tammikuuta 1895 Fukuoka
Kuollut: 16. syyskuuta 1923 (28 vuotta) Tokio
Ammatti:  toimittaja, kirjailija
Noe Itō (jap. 伊藤 野枝, 21. tammikuuta 1895 Fukuoka – 16. syyskuuta 1923 Tokio) oli japanilainen anarkisti, kirjailija, toimittaja ja yhteiskuntakriitikko, joka oli myös yksi maan ensimmäisistä feministeistä. Japanin armeija murhasi Itōn vuoden 1923 Suuren Kantōn maanjäristyksen jälkeisen sekasorron yhteydessä.
Elämä

Itō syntyi Kyūshūn Fukuokan prefektuurissa, josta muutti teini-ikäisenä tätinsä luo Tokioon ja opiskeli Uenon tyttölukiossa. Valmistuttuaan Itō palasi kotikyläänsä, jossa hänen vanhempansa olivat järjestäneet tyttärelleen avioliiton. Itō pakeni vain viikon avioelämän jälkeen takaisin Tokioon, jossa hän muutti yhteen kouluaikaisen ihastuksensa, myös kirjailijana tunnetun englanninopettaja Jun Tsujin kanssa. Itō erosi Tsujista vuonna 1916 ja alkoi sen jälkeen seurustella Japanin tunnetuimpiin anarkisteihin lukeutuneen Sakae Ōsugin kanssa.
Tokiossa Itō tutustui muun muassa Raichō Hiratsukan ajatuksiin naisten asemasta ja liittyi tämän perustamaan Seitōsha-järjestöön vuonna 1913. Kaksi vuotta myöhemmin Itō ryhtyi 20-vuotiaana ryhmän julkaiseman lehden päätoimittajaksi. Kieliä osaavana hän käänsi myös kirjallisuutta, kuten latvialais-amerikkalaisen anarkistin Emma Goldmanin ja venäläisen Pjotr Kropotkinin teoksia. Itōn tuttavapiirin kuului muun muassa filosofi Bertrand Russell, johon hän tutustui vuonna 1921.
Itōn oma kirjallinen tuotanto käsittää kymmeniä lehtiartikkeleita ja omaelämäkerrallisia romaaneja, jotka käsittelevät muun muassa vanhojen perhetraditioiden rikkomista ja naisten vapautumista. Vuonna 1919 hän tuli osakkaaksi teollisuustyöläisille tarkoitettuun Rōdōundō-lehteen, ja kahta vuotta myöhemmin Itō oli mukana perustamassa sosialistista naisten järjestöä Sekirankaita.
Kuolema

Syyskuussa 1923 Tokion ja Jokohaman alueella tapahtui Suuri Kantōn maanjäristys, jonka yhteydessä kuoli arviolta 110 000 ihmistä. Järistyksen jälkeen puhkesi levottomuuksia, kun alueella levisi perättömiä huhuja maassa asuvien korealaisten tekemistä ryöstöistä ja tuhopoltoista, joihin yhdistettiin myös sosialisteja ja anarkisteja. Väkijoukot surmasivat joidenkin arvoiden mukaan jopa 6 000 – 8 000 korealaista. Japanin hallitus käytti sekasortoa hyväkseen hankkituakseen eroon poliittisista vastustajistaan ja pidätti kymmenkunta henkilöä, jotka myöhemmin surmattiin. Joukossa olivat Noe Itō ja Sakae Ōsugi sekä tämän kuusivuotias veljenpoika. Pidätyksen jälkeen heitä pahoinpideltiin, ja lopulta kaikki kolme kuristettiin hengiltä. Heidän ruumiinsa löydettiin myöhemmin eräästä kaivosta. Samaan aikaan pidätettiin myös toinen tunnettu naisanarkisti Fumiko Kaneko.
Murhien takana oli Japanin keisarillisen armeijan sotilaspoliisi Kenpeitai ja sen luutnantti Masahiko Amakasu. Amakasu sai murhista kymmenen vuoden tuomion, mutta keisari Hirohito armahti Amakasun jo neljän vuoden vankeuden jälkeen. Myöhemmin hän palveli Mantšuriassa ja teki lopulta itsemurhan Japanin antauduttua toisessa maailmansodassa. Vuonna 1969 japanilainen ohjaaja Yoshishige Yoshida teki Itōn elämästä elokuvan Eros + gyakusatsu (Eros + verilöyly).
Aiheesta muualla

Kuvia tai muita tiedostoja aiheesta Noe Itō Wikimedia Commonsissa
Ngonidzashe Makusha

| Mitalit | Mitalit | Mitalit |  |
| --- | --- | --- | --- |
|  Ngonidzashe Makusha vuonna 2017. |  Ngonidzashe Makusha vuonna 2017. |  Ngonidzashe Makusha vuonna 2017. |  |
Maa:   Zimbabwe
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | pituushyppy |  |
| Afrikan kisat  | Afrikan kisat  | Afrikan kisat  |  |
|  Pronssia |  Alger 2007 |  4 × 100 m |  |
Ngonidzashe Makusha (s. 11. maaliskuuta 1987) on zimbabwelainen pikajuoksija ja pituushyppääjä.
Makusha sijoittui Pekingin alle 20-vuotiaiden MM-kilpailuissa 2006 pituushypyssä 12:nneksi ja karsiutui 100 metrin juoksun välierissä. Algerin Afrikan kisoissa 2007 hän juoksi 4 × 100 metrin viestissä avausosuuden Zimbabwen pronssijoukkueessa. Seuraavana vuonna hän paransi pituushypyn Zimbabwen halliennätystä kolme ja ulkorataennätystä kaksi kertaa päätyen tulokseen 830, jolla voitti NCAA:n mestaruuden. Pekingin olympialaisissa hän sijoittui pituushypyssä neljänneksi tuloksella 819, jolla jäi vain sentin pronssimitalista.
Makusha teki vuonna 2009 Zimbabwen halliennätykset 60 metrin juoksussa (6,60) ja pituushypyssä (821) sekä voitti jälleen NCAA:n ulkoratamestaruuden pituushypyssä. Vuonna 2011 hän voitti NCAA:n hallimestaruuden pituushypyssä ja paransi huhtikuussa 100 metrin juoksun Zimbabwen ennätyksen aikaan 9,97. Kesäkuussa hän voitti NCAA:n mestaruuden maansa ennätystuloksilla sekä 100 metrillä (9,89) että pituushypyssä (840). Aiemmin molempien lajien yliopistomestaruuden olivat samana vuonna miesyleisurheilijoista voittaneet vain William DeHart Hubbard, Jesse Owens ja Carl Lewis. Daegun MM-kilpailuissa 2011 hän selviytyi 100 metrin juoksussa välieriin ja sai pituushypyssä pronssia tuloksella 829 cm. Hän on Zimbabwen ensimmäinen mitalisti yleisurheilun MM-kilpailuissa.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 m | 9,89 | Des Moines | 10. kesäkuuta 2011 |
| 200 m | 21,38 | Windhoek | 4. heinäkuuta 2006 |
| Pituushyppy | 840 | Des Moines | 9. kesäkuuta 2011 |
| Kolmiloikka | 14,90 | Windhoek | 4. heinäkuuta 2006 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 55 m | 6,30 | Gainesville | 26. tammikuuta 2008 |
| 60 m | 6,60 | Blacksburg | 27. helmikuuta 2009 |
| Pituushyppy | 821 | Blacksburg | 27. helmikuuta 2009 |
Naveen Andrews

| Naveen Andrews |
| --- | --- |
 Naveen Andrews syyskuussa 2006.
Henkilötiedot
Koko nimi:  Naveen William Sydney Andrews
Syntynyt: 17. tammikuuta 1969 (ikä 55) Lontoo, Englanti
Ammatti:  näyttelijä
Näyttelijä
Aktiivisena:  1991–
Merkittävät roolit:  Englantilainen potilas Lost Grindhouse: Planet Terror Diana
Aiheesta muualla
IMDb 
Elonet
Naveen William Sidney Andrews (s. 17. tammikuuta 1969 Lontoo) on englantilainen näyttelijä, joka on ollut ehdolla Emmy- ja Golden Globe-palkinnon saajaksi. Hänet tunnetaan muun muassa luutnantti Kip Singhin roolista elokuvassa Englantilainen potilas ja Sayid Jarrahin roolista televisiosarjassa Lost.
Elämäkerta > Nuoruus

Naveen Andrews syntyi Lontoossa. Hänen vanhempansa olivat Intian Keralasta Britanniaan muuttaneet Nirmalan ja Stanley Andrews. Äiti oli psykologi ja isä liikemies. Naveen Andrews eli lapsuutensa Etelä-Lontoon Wandsworthissa. Hänet kasvatettiin tiukasti metodistiseksi. Ollessaan 16-vuotias ja käydessään Emanuel-koulua, Andrews rakastui matematiikan opettajaansa Geraldine Feakinsiin. Heillä on poika nimeltä Jaisal, joka syntyi vuonna 1992. Andrews on sanonut haastattelussa, että hänen isänsä sanoisi häntä prostituoiduksi, koska hän oli koulussa tunnettu siitä, että ”käy ulkona matikan opettajan kanssa”.
Elämäkerta > Ura

Naveen Andrews koe-esiintyi ja hyväksyttiin Guildhall School of Music and Drama -kouluun, jota hän kävi yhdessä Ewan McGregorin ja David Thewlisin kanssa. Vuonna 1991 hän näytteli Hanif Kureishin elokuvassa London Kills Me - Levottomat jalat. Vuonna 1993 Andrews valittiin lupaavimmaksi tulokkaaksi elokuvassa Wild West. Andrews nähdään myös Miramax Picturesin elokuvassa Hilpeys ja ennakkoluulo. Vuonna 2006 Andrews äänestettiin yhdeksi maailman kauneimmista ihmisistä People-lehdessä.
Elämäkerta > Yksityiselämä

Naveen Andrews seurusteli näyttelijä Barbara Hersheyn kanssa, joka on häntä 21 vuotta vanhempi. He asuivat yhdessä Los Angelesissa. He kuitenkin erosivat väliaikaisesti kun Andrews sai pojan toisen naisen, Elena Eustachen, kanssa. Andrews on kamppaillut lapsen huoltajuudesta Eustachen kanssa; 7. tammikuuta 2009 hänelle myönnettiin väliaikaisesti laillinen ja fyysinen huoltajuus. Andrews ja Hershey ilmoittivat toukokuussa 2010 että he olivat eronneet puoli vuotta aiemmin.
Andrews on kertonut julkisuudessa alkoholismistaan ja kaksivuotisesta heroiiniriippuvuudestaan 1990-luvun puolivälissä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1991 | London Kills Me – levottomat jalat | London Kills Me | Bike |
| 1992 | Wild West | Wild West | Zaf |
| 1992 | Kuolema kahtena | Double Vision | Jimmy |
| 1996 | Riikinkukon maa |  The Peacock Spring | Ravi Battacharya |
| 1996 | Kama Sutra | Kama Sutra: A Tale of Love | Raj Singh |
| 1996 | Englantilainen potilas | The English Patient | Kip |
| 1997 | True Love and Chaos | True Love and Chaos | Hanif |
| 1998 | My Own Country | My Own Country | Abraham Verghese |
| 1998 | Bombay Boys | Bombay Boys | Krishna Sahni |
| 1998 | Kaverini mahtava Joe | Mighty Joe Young | Pindi |
| 1999 | Drowning on Dry Land | Drowning on Dry Land | Darshan |
| 2000 | Blessed Art Thou | Blessed Art Thou | William |
| 2000 | The Chippendales Murder | The Chippendales Murder | Steve Banerjee |
| 2002 | Rollerball | Rollerball | Sanjay |
| 2003 | Future Tense | Future Tense | Miles Gupta |
| 2003 | Rakkauden oireita | Easy | John Kalicharan |
| 2004 | Hilpeys ja ennakkoluulo | Bride & Prejudice | Balraj |
| 2006 | The Ten Commandments | The Ten Commandments | Menerith |
| 2006 | Provoked: A True Story | Provoked: A True Story | Deepak Ahluwalia |
| 2007 | Grindhouse: Planet Terror | Grindhouse: Planet Terror | Abby |
| 2007 | Stranger in You | Stranger in You | David Kirmani |
| 2004 | Animals | Animals | Vic |
| 2013 | Reckles | Reckles | Roland Shaw |
| 2013 | Diana | Diana | Hasnat Khan |


| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1993 | Esikaupunkien Buddha | Karim Amir |  |
| 2001 | The Beast | Tamir Naipaul | ”The Price” |
| 2004–2010 | Lost | Sayid Jarrah | 116 jaksoa |
| 2010 | Kova laki: Erikoisyksikkö | etsivä Ash Ramsey | ”Shadow” |
| 2012 | Sinbad | Akbari | 7 jaksoa |
| 2013–2014 | Once Upon A Time In Wonderland | Jafar | 13 jaksoa |
| 2015 | Sense8 | Jonas Maliki | 11 jaksoa |
| 2015 | Instinct | Julian Cousins | 21 jaksoa |
Nojoslampi

| Nojoslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°18′21″N, 25°53′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Leppäveteen 
Järvinumero:  14.311.1.005
Mittaustietoja
Pinnankorkeus:  104,9 m  
Pituus:  230 m  
Leveys:  120 m  
Rantaviiva:  0,569 km  
Pinta-ala:  2,018 ha  
Saaria:  ei saaria 
 fiNojoslampi 
Nojoslampi  on Keski-Suomessa Laukaassa Vihtiälän lähellä sijaitseva lampi.
Maantietoa

Lammen pinta-ala on 2,0 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Lammen vedenpinnan korkeus on 104,9 metriä mpy.
Nurmikko

Tyypillinen pihanurmikko.
Nurmikko on tavallisimmin pihamaahan, puistoon tai muuhun vastaavanlaiseen paikkaan kuuluva alue, jolla kasvaa mataliksi leikattuja nurmikasveja, kuten heiniä, apiloita ja muita matalia kasveja, mutta ei yleensä esimerkiksi sammalta tai jäkälää. Nurmikkoa hoidetaan pitämällä se lyhyenä ruohonleikkurin avulla. Lisäksi erityisesti kuivemmilla alueilla käytetään keinokastelua.
Talven aikana nurmikolle saattaa muodostua lumihometta, jos se on jätetty liian pitkäksi tai lehtien peittoon. Liian lyhyen, liian tiiviin tai vedessä seisovan nurmikon päälle saattaa muodostua talven aikana jääpoltetta.
Aiheesta muualla

Wikimedia Commonsissa on kuvia tai muita tiedostoja aiheesta .
Kotipuutarha: Siirtonurmikon perustaminen (Arkistoitu – Internet Archive)
Kotipuutarha: Nurmikon hoito (Arkistoitu – Internet Archive)
Iltasanomat: Raivostuttaako sammaloitunut nurmikko? Näin pääset sammaleesta eroon
Yhteishyvä: Nurmikon perustaminen (Arkistoitu – Internet Archive)
Meilläkotona.fi: Nurmikon kylvö: näin perustat kauniin ja kestävän nurmikon
Yle: Koska nurmikonleikkuun saa aloittaa?
MTV: Nurmikon kasvattamisen ABC – Näin onnistut!